Diari Oficial de la Generalitat Valenciana


Sumari del DOGV 6331, del 12-08-2010 (2010/8543)

Licitació del programa d'actuació integrada per al desenvolupament de les UE A14-2 i A16-5 redelimitades del PGOU i de l'àmbit corresponent a la parcel·la afectada per l'obtenció i la urbanització del viari de connexió amb el carrer de la Llosa (bases).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/8543


Data del document
:   22-07-2010

Organisme emissor
:   Ajuntament de Borriana

Tipus de document
:   Anunci

Anàlisi jurídica

 Descriptors 

:   * Borriana
    * contracte d'obres

Licitació del programa d'actuació integrada per al desenvolupament de les UE A14-2 i A16-5 redelimitades del PGOU i de l'àmbit corresponent a la parcel·la afectada per l'obtenció i la urbanització del viari de connexió amb el carrer de la Llosa (bases). [2010/8543]  
I. Poder adjudicador  
I.1. Nom, adreces i punts de contacte.  
I.1.1. Entitat local adjudicatària del programa d'actuació integrada.  
Nom oficial: Ajuntament de Borriana  
Adreça postal: plaça Major, 1  
Localitat: Borriana  
Codi postal: 12473  
País: Espanya  
Unitat administrativa responsable de la tramitació del programa: Negociat d'Ordenació del Territori i Urbanisme  
Telèfon: 524491988 (ext. 208)  
Fax: 950109919  
Adreça de correu electrònic: mwhsa.pvhslbet@vgpxiucc.nt  
I.1.2. Adreces internet.  
www.burriana.es/urbanismo  
I.1.3. Pot obtenir-se més informació en.   
(Vegeu els punts de contacte mencionats més amunt.)   
I.1.4. Les bases generals i les bases particulars reguladores del programa d'actuació integrada poden obtenir-se en.   
(Vegeu els punts de contacte mencionats més amunt.)   
Les bases generals aprovades pel Ple de l'Ajuntament, en sessió realitzada el dia 5 de febrer de 2009, estan publicades en el Butlletí Oficial de la Província de Castelló (BOP), núm. 24, de 24 de febrer de 2009.  
Les bases particulars han sigut publicades en el Diari Oficial de la Comunitat Valenciana (DOCV) núm. 6253, de 26 d'abril de 2010.  
I.1.5. Les ofertes i sol·licituds de participació han d'enviar-se a.   
(Vegeu els punts de contacte mencionats més amunt)   
I.2. Tipus de poder adjudicador i principal(s) activitat(s).  
Institucional local.  
II. Objecte del contracte  
II.1. Descripció  
II.1.1. Denominació del contracte establida pel poder adjudicador.   
Programa per al desenvolupament de les unitats d'execució A14-2 i A16-5 redelimitades del Pla general de Borriana i de l'àmbit corresponent a la parcel·la afectada per l'obtenció i urbanització del viari de connexió amb el carrer de la Llosa.  
II.1.2. Tipus de contracte i emplaçament de les obres, lloc d'entrega o d'execució.  
Obres  
Projecte i execució  
Emplaçament principal de les obres: superfície que comprén les unitats d'execució A14-2 i A16-5 redelimitades. Així mateix, forma part de l'àmbit de programació la parcel·la afectada per l'obtenció i urbanització del viari de connexió corresponent al semicarrer de la Llosa del sòl urbà consolidat.  
Codi NUTS: ES522   
II.1.3. L'anunci es refereix a.  
Un contracte públic.  
II.1.4. Breu descripció del contracte o adquisició.  
Selecció i adjudicació del programa per al desenvolupament de la unitat d'execució A14-2 i A16-5 redelimitades del Pla general de Borriana.  
L'esmentat àmbit està classificat pel Pla general com a sòl urbà d'ús residencial, que el qualifica com a zona d'habitatge unifamiliar aïllada o apariat (codi UFA).  
II.1.5. Classificació CPV.   
65878830. Treballs de construcció  
II.1.6. Contracte cobert per l'acord sobre contractació pública (ACP).   
No  
II.1.7. Divisió en lots.   
No  
II.1.8. S'acceptaran variants-  
(Vegeu bases particulars X.)  
Únicament seran admissibles les modificacions de l'àmbit territorial que suposen l'exclusió de parcel·les qualificades com a solars, o que consistisquen en mers retocs o ajustos de detall en algun punt perimetral de l'actuació o de les seues connexions viàries.  
II.2. Quantitat o extensió del contracte  
II.2.1. Extensió o quantitat total del contracte.   
475.000 euros (IVA no inclòs).   
II.2.2. Opcions.   
No  
II.3. Duració del contracte o termini d'execució  
II.3.1. Termini estimat en les bases particulars de programació per al desenvolupament del programa d'actuació integrada.   
(Vegeu bases particulars XIII i bases generals XV.)  
- Termini màxim inici selecció de l'empresari constructor: 1 mes des de formalització contracte Ajuntament-urbanitzador.  
- Remissió de comunicacions: 1 mes, des de firma del contracte amb l'empresari constructor o des de formalització contracte Ajuntament-urbanitzador.  
- Termini màxim presentació del projecte de reparcel·lació: 6 mesos des de la finalització del termini per a l'opció de la modalitat de retribució.  
- Termini màxim presentació text refós de Projecte de reparcel·lació, si escau: 2 mesos, des de la recepció del Decret en què s'indiquen les modificacions que cal introduir, si escau.  
- Termini màxim inici obra urbanitzadora: 3 mesos, des de fermesa en via administrativa del projecte de reparcel·lació.  
- Termini màxim execució urbanització: 7 mesos des del seu inici.  
- Termini màxim edificació dels solars: 2 anys des de recepció obres urbanització.  
III. Informació de caràcter jurídic, econòmic, financer i tècnic  
III.1. Condicions relatives al contracte  
III.1.1. Dipòsits i garanties exigits.  
(Vegeu bases particulars XVI.)  
- Garantia provisional: 2% de l'estimació aproximada de les càrregues del programa, IVA no inclòs, la qual cosa equival a una quantia de 9.500 euros.  
- Garantia definitiva: 10% del valor de les càrregues d'urbanització (IVA no inclòs) del programa aprovat.  
Serà procedent elevar la garantia definitiva al 20% en cas que les càrregues urbanístiques es troben incurses en presumpció de temeritat, calculada en els termes establits en la legislació de contractes de les administracions públiques.  
III.1.2. Principals condicions de finançament i de pagament i/o referència a les disposicions que les regulen.  
No es preveuen.  
III.1.3. Forma jurídica que haurà d'adoptar l'agrupació d'operadors econòmics adjudicatària del contracte. -----  
III.1.4. Altres condicions particulars a què està subjecta l'execució del contracte.  
(Vegeu les bases generals i particulars de programació del programa d'actuació integrada.)  
III.2. Condicions de participació  
III.2.1. Situació personal dels operadors econòmics, inclosos els requisits relatius a la inscripció en un registre professional o mercantil:   
(Vegeu bases particulars XV.)   
Podran participar en el concurs per a la selecció i adjudicació del present programa totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les bases particulars i generals aprovades.  
III.2. 2. Capacitat econòmica i financera.   
(Vegeu bases particulars XV i bases generals IX.)  
La justificació de la solvència econòmica i financera de l'urbanitzador s'acreditarà per mitjà del compliment d'un dels requisits següents:  
- Capital social mínim que supere els 3.000,00 euros. Aquest extrem s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
- Disponibilitat de fons propis, en els termes que preveu la base IX de les bases generals.  
- Agrupacions d'interés urbanístic, en els termes que preveu la base IX de les bases generals.  
III.2.3. Capacitat tècnica.   
(Vegeu bases generals IX.)  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Plantilla mínima o contractes de serveis professionals.  
Tenir com a personal en nòmina dins de la plantilla de l'empresa en condició de fix un mínim dels següents efectius:  
- un arquitecte o enginyer superior  
- un arquitecte tècnic  
- un enginyer tècnic industrial o de categoria superior  
- un topògraf  
- un llicenciat en dret  
S'acreditarà aquest extrem per mitjà de còpia compulsada dels contractes laborals corresponents, així com de l'estat d'alta en el moment de la presentació.  
A més, caldrà acompanyar còpia del certificat de la titulació acadèmica de cada un d'ells.  
Qualsevol dels efectius mínims anteriors podrà ser substituït per l'acreditació de la subscripció d'un contracte de serveis professionals per al PAI concret objecte de licitació amb caràcter previ a la presentació de la proposició i durant la vigència d'aquest.  
S'acreditarà aquest extrem per mitjà de còpia compulsada dels contractes de serveis professionals corresponents.  
A més, caldrà acompanyar còpia del certificat de la titulació acadèmica de cada un d'ells.  
c) Declaració que indique la mitjana anual de personal, amb menció, si escau, del grau d'estabilitat en l'ocupació i la plantilla del personal directiu durant els tres últims anys.  
d) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
e) Declaració de les mesures adoptades per a controlar la qualitat durant el desplegament i execució del programa d'actuació integrada, incloent-hi els mitjans d'estudi i investigació de què es dispose.  
f) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en aquest cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. El que s'ha dit anteriorment s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, com a mínim, un dels seus membres.  
IV. Procediment  
IV.1. Tipus de procediment  
IV.1.1. Tipus de procediment  
Obert  
IV.2. Criteris d'adjudicació  
IV.2.1. Criteris d'adjudicació  
(Vegeu bases particulars XIX.)  
L'alternativa tècnica representarà un 65% de la valoració en relació amb la proposició juridicoeconòmica, que representarà el 35% restant.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica total (100 punts)  
a) La qualitat tècnica de l'ordenació proposada. (PRI) (45 punts)  
b) La resolució adequada de la integració de l'actuació en el seu entorn i la millor estructuració de dotacions públiques i d'espais lliures (20 punts)  
c) La qualitat tècnica de les solucions proposades per a la urbanització (20 punts)  
d) El termini d'execució del programa (10 punts)  
e) Els compromisos addicionals assumits voluntàriament i a càrrec seu per l'urbanitzador (2 punts)  
f) Els mitjans per al control de cada una de les prestacions que constitueixen l'objecte del programa (2 punts)  
g) El compromís d'edificació simultània a la urbanització dels solars resultants de l'actuació per damunt d'un mínim legalment exigible (1 punt)  
Proposició juridicoeconòmica (total 100 punts)  
a) Import de les càrregues d'urbanització, expressat en euros per metre quadrat d'edificabilitat (50 punts)  
b) La valoració dels terrenys a l'efecte de fixar el coeficient de canvi per al pagament en espècie, sense perjudici de realitzar la valoració d'acord amb els criteris de la legislació estatal referida a la data d'inici del procediment d'aprovació de l'expedient de reparcel·lació i la menor proporció de solars o aprofitament que hagen de ser posats a la disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient (25 punts)  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (15 punts)  
d) Compromisos financers per a l'execució de les obligacions complementàries assumides voluntàriament i a costa seu per l'urbanitzador (10 punts)  
IV.2.2. Es realitzarà una subhasta electrònica-  
No  
IV.3. Informació administrativa  
IV.3.1. Número de referència que el poder adjudicador assigna a l'expedient.   
UE A14-2 i A16-5  
IV.3.2. Publicacions anteriors referents al mateix contracte.  
BOP núm. 24, de 24 de febrer de 2009  
DOCV núm. 6253, de 26 d'abril de 2010  
IV.3.3. Condicions per a l'obtenció de les bases generals i particulars de programació.  
Documents subjectes a pagament: no  
IV.3.4. Termini de recepció d'ofertes i sol·licituds de participació.  
Les proposicions es presentaran en el Registre General de l'Ajuntament de Borriana, plaça Major, 1, CP 12390, en horari de 9.00 a 14.00 hores, durant els 4 mesos següents a la publicació de l'anunci del concurs en el Diari Oficial de la Comunitat Valenciana.   
Si l'últim dia de presentació coincidira amb dissabte o festiu, es prorrogarà fins al primer dia hàbil següent.  
També podran presentar-se proposicions per correu, i en aquest cas la persona interessada haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a la Secretaria General de l'Ajuntament, per fax, tèlex o telegrama, la remissió de la proposició. Sense complir aquests requisits no serà admesa la proposició en cas que es rebera fora del termini fixat en l'anunci de licitació.  
Transcorreguts, no obstant això, cinc dies següents a la indicada data sense haver-se rebut la documentació, aquesta no serà admesa en cap cas.  
IV.3.5. Llengua (o llengües) en què pot redactar-se l'oferta o sol·licitud de participació:  
ES (espanyol)  
IV.3.6. Termini durant el qual el licitador estarà obligat a mantenir la seua oferta:   
2 mesos (article 137.2 LUV)  
IV.3.7. Condicions per a l'obertura de les ofertes.   
Dins dels deu dies següents a la data del Decret de l'Alcaldia Presidència que determinarà la puntuació de les alternatives tècniques, la Mesa de Qualificació procedirà, en acte públic, a l'obertura de les proposicions juridicoeconòmiques, i s'estendrà acta. La data de l'acte d'obertura de pliques es notificarà als aspirants a urbanitzador i s'exposarà al tauler d'anuncis de l'Ajuntament.  
V. Informació complementària  
V.1. Es tracta de contractes periòdics-  
No  
V.2. Es relaciona el contracte amb un projecte o programa finançat per mitjà de fons comunitaris-  
No  
V.3. Informació addicional  
V.3.1. Documentació acreditativa de la solvència tècnica, econòmica i financera.  
(Vegeu bases particulars XV.) (Vegeu apartats III.2.2 i III.2.3 del present anunci.)  
V.3.2. Documentació que ha de presentar cada concursant.  
(Vegeu bases particulars XVII i XVIII i bases generals XI.)  
Formalitats:  
1. Sobre 1, «Document Un», es presentarà amb les formalitats detallades en la base XI.2 de les bases generals aprovades per acord plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte, respecte al seu contingut, que:  
A. Els documents que acrediten els requisits de solvència tècnica i professional, econòmica i financera, es referiran als exigits en la base XV de les bases particulars.  
B. Respecte del resguard acreditatiu d'haver constituït la garantia provisional, serà en les quanties exigides en la base XVI de les bases particulars.  
C. Com a màxim, la finalització de la informació pública dels documents establits en les lletres a i f de l'article 126 LUV es produirà dins del termini de dos mesos comptadors des de l'expiració del termini de 4 mesos fixat. Cada licitador haurà de presentar en l'Ajuntament l'acta notarial que acredite la informació pública de la seua alternativa tècnica dins dels 10 dies següents a la finalització del termini d'exposició pública d'aquesta alternativa. L'incompliment d'aquesta norma donarà lloc a la no-admissió de la proposta de programa presentada, per entendre's fora de termini.  
SOBRE 2. Amb el nom d'»Alternativa tècnica», que es presentarà obert i, addicionalment, en suport informàtic. Contindrà la documentació detallada en la base particular XVIII.  
SOBRE 3. Amb el nom de «Proposició juridicoeconòmica», que es presentarà així mateix tancat i segellat.   
Haurà d'incloure necessàriament la documentació recollida en el model de l'annex II de les bases generals aprovades per acord plenari de 5 de febrer de 2009 (BOP de Castelló núm. 24, de 24 de febrer de 2009). Es presentarà degudament firmada i datada.  
2. Cada concursant no podrà presentar més d'una proposició, ni formular variants, amb les excepcions establides. Tampoc podrà subscriure cap proposta en unió temporal amb altres si ho ha fet individualment, o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.  
3. Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, urbanística valenciana (DOGV de 31 de desembre de 2005) i, si escau, l'exigida per l'article 307 del Reglament d'ordenació i gestió territorial i urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic pel termini d'un mes, en la forma i requisits assenyalats en aquests preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa al domicili fiscal dels que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, urbanística valenciana (DOGV de 31 de desembre de 2005).  
V.4. Procediments de recurs  
V.4.1. Òrgan competent per als procediments de recurs:  
Nom oficial: Ple de l'Ajuntament de Borriana  
Adreça postal: plaça Major, 1  
Localitat: Borriana  
Codi postal: 12890  
País: Espanya  
V.4.2. Presentació de recursos  
- Recurs potestatiu de reposició: 1 mes davant del Ple de l'Ajuntament de Borriana  
- Recurs contenciós administratiu: 2 mesos davant del jutjat contenciós administratiu de Castelló  
V.4.3. Unitat administrativa responsable de la tramitació del programa: Negociat d'Ordenació del Territori i Urbanisme  
Telèfon: 523356589 (ext. 208)  
Fax: 430120331  
Adreça de correu electrònic: sgyox.jvvcyuyh@kumglyfg.hw  
V.5. Data d'enviament del present anunci  
L'anunci del concurs del programa d'actuació integrada va ser enviat al Diari Oficial de la Unió Europea en data 22 de julio de 2010.  
Borriana, 22 de juliol de 2010.- L'alcalde: José R. Calpe Saera.